**Budapest Főváros II. Kerületi Önkormányzat**

**Képviselő-testülete\_**\_\_\_\_\_\_\_\_\_\_\_\_\_\_\_\_\_\_\_\_\_\_

J E G Y Z Ő K Ö N Y V

Készült a II. Kerületi Önkormányzat Képviselő-testülete 2014. január 16-án, 10.30 órai kezdettel (Bp. II. Mechwart liget 1. földszint, Házasságkötő Terem) megtartott **rendkívüli** üléséről.

**Jelen vannak:** **Dr. Láng Zsolt** **polgármester**, **Bodor Zoltán, dr. Csabai Péter, Dankó Virág alpolgármester, Dömök Lászlóné, Ernyey László, Gárdos Pál, Kovács Márton, Lánszki Regő**, **Legény Béla, Makra Krisztina, Némethy Béla, Őrsi Gergely, Perjés Gábor, Riczkó Andrea, Schanda Tamás, Skublicsné Manninger Alexandra, dr. Varga Előd Bendegúz (képviselők)**

**Igazoltan távol:** **dr. Gór Csaba, Kaposi Péter, dr. Molnár Zsolt (képviselők)**

**Tanácskozási joggal jelen van:**

**dr. Szalai Tibor** jegyző

**Polgármesteri Hivatal részéről jelen vannak:**

**Fermin Antonio Pineda** az Intézmény-gazdálkodási Iroda vezetője**, Kájerléber Tamás** az Informatikai Iroda vezetője, **Károlyi Helga** a Polgármesteri Kabinet vezetője, **Keszei Zsolt** a Beruházási és Városüzemeltetési Iroda vezetője,**Viziné dr. Magyarosi Szilvia** aljegyző**,**  **Marosvári József** a Belső Ellenőrzési Egység vezetője, **Rácz Edit** a Művelődési Iroda vezető helyettese, **D. Szabó Ilona Katalin** a Humánpolitikai Iroda vezetője, **Koósné** **dr. Zámbó Eszter** a Jegyzői Titkárság jogi referense, **Szigetiné Bangó Ildikó** a Pénzügyi Iroda vezetője, **Vargáné Luketics Gabriella** a Szociális és Gyermekvédelmi Iroda vezetője, **dr. Láng Orsolya** Vagyonhasznosítási és Ingatlan-nyilvántartási Iroda vezetője

**Jelen van továbbá:**

**Tóth Ildikó** a Budai Polgár főszerkesztője

**Az ülés levezető elnöke:** **Dr. Láng Zsolt** polgármester

**Polgármester:** Üdvözli a megjelenteket és megnyitja az ülést.

A jelenléti ív tanúsága szerint 18 képviselő jelen van. Igazoltan távol van: dr. Gór Csaba, Kaposi Péter és dr. Molnár Zsolt képviselők. Javaslatot tesz a jegyzőkönyv-hitelesítőkre: Dömök Lászlóné és dr. Varga Előd Bendegúz képviselők személyében, majd a javaslatot szavazásra bocsátja.

Megállapítja, hogy a Képviselő-testület a szavazás eredményeként az alábbi döntést hozta.

Budapest Főváros II. ker. Önkormányzat
1/2014.(I. 16.) képviselő-testületi határozata

A Képviselő-testület

megbízza Dömök Lászlóné és dr. Varga Előd Bendegúz képviselőket a testületi ülésről készült jegyzőkönyv hitelesítésével.

(18 képviselő van jelen, 18 igen, egyhangú)

**Napirend összeállítása**

**Polgármester**: Megállapítja, hogy napirend előtti hozzászólásra nem jelentkezett senki. Ezt követően javaslatot tesz a napirend összeállítására. Mivel az eredetileg kiküldött meghívóhoz képest nincs változás, szavazásra bocsátja azt.

Megállapítja, hogy a Képviselő-testület a szavazás eredményeként az alábbi döntést hozta.

Budapest Főváros II. ker. Önkormányzat
2/2014.(I.16.) képviselő-testületi határozata

A Képviselő-testület

az ülés napirendjét az alábbiak szerint hagyja jóvá:

**N a p i r e n d :**

1./ Javaslat az önkormányzat adósságának állam által történő átvállalásával kapcsolatos felhatalmazásról

(írásbeli)

**Előterjesztő:** Dr. Láng Zsolt

 Polgármester

**Előadó:** Szigetiné Bangó Ildikó

Pénzügyi Iroda vezetője

2./ A Fővárosi Önkormányzatot és a kerületi önkormányzatokat osztottan megillető bevételek 2014. évi megosztásáról szóló rendelettervezet véleményezése

(írásbeli)

**Előterjesztő:** Dr. Láng Zsolt

 Polgármester

**Előadó:** Szigetiné Bangó Ildikó

Pénzügyi Iroda vezetője

(18 képviselő van jelen, 18 igen, egyhangú)

**Napirend 1./ pontja**

Javaslat az önkormányzat adósságának állam által történő átvállalásával kapcsolatos felhatalmazásról

(írásbeli)

**Előterjesztő:** Dr. Láng Zsolt

Polgármester

**Előadó:** Szigetiné Bangó Ildikó

 Pénzügyi Iroda vezetője

**Polgármester**: Megadja a szót Őrsi Gergelynek.

**Őrsi Gergely**: Az előterjesztéssel kapcsolatos kérdése, mivel az Önkormányzatnak egy ingatlan alapú hitele van, hogy a hitel átvállalása jár-e bármilyen fedezetátadással, az ingatlan tulajdonjogának módosulásával?

**Polgármester:** Őrsi képviselő úr kérdésére válaszolva elmondja, hogy az adósság átvállalása nem jár az ingatlan tulajdonjogának módosulásával.

Szavazásra bocsátja - a minősített többség szabályai szerint - a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben írtakkal egyező tartalommal, változtatás nélkül.

Megállapítja, hogy a Képviselő-testület a szavazás eredményeként az alábbi döntést hozta.

Budapest Főváros II. ker. Önkormányzat
3/2014.(I. 16.) képviselő-testületi határozata

A Képviselő-testület

1./ A képviselő-testület Magyarország 2014. évi központi költségvetéséről szóló 2013. évi CCXXX. törvény (továbbiakban: 2014. évi költségvetési törvény) 67-68. §-aiban foglaltakra figyelemmel kinyilvánítja, hogy a 2014. évi költségvetési törvényben írt feltételekkel az adósságállománya Magyar Állam által történő átvállalását igénybe kívánja venni.

2./ A képviselő-testület kijelenti, hogy az önkormányzat 2013. december 5-én nem rendelkezett olyan betéttel vagy egyéb számlaköveteléssel, ami kifejezetten egy adott adósságelemhez kapcsolódott, és annak fedezetére, teljesítésének biztosításául szolgált.

3./ A képviselő-testület kijelenti, hogy amennyiben az önkormányzat egy átvállalással érintett ügylete az ügylethez kapcsolódóan befolyó támogatás, illetve egyéb bevétel miatt bevétel megelőlegezésére szolgáló ügyletté válik, úgy a befolyt bevétel összegét, legfeljebb az érintett adósságból átvállalásra került összeg erejéig, a bevétel beérkezését követő 3 munkanapon belül átutalja a kincstár által megjelölt fizetési számlára.

4./ A képviselő-testület kinyilvánítja, hogy a Polgári Törvénykönyvről szóló 1959. évi IV. törvény 332. § alapján megállapodást kíván kötni a Magyar Állammal az önkormányzatot terhelő, az adósságátvállalással érintett adósságállománya átvállalásáról.

5./ A képviselő-testület az adósságátvállalással összefüggésben felhatalmazza a polgármestert, hogy:

a./ megtegye a 2014. évi költségvetési törvény 67-68. §-ai szerinti nyilatkozatokat és intézkedéseket;

b./ az átvállalással érintett adósság részét képező ügyleteket a 2014. évi költségvetési törvény 67-68. §-a szerinti átvállalás érdekében átalakítsa;

c./ a 2014. évi költségvetési törvény 68. § (4) bekezdése szerinti megállapodásokat megkösse.

6./ A képviselő-testület utasítja a polgármestert, hogy az adósságátvállalással kapcsolatos intézkedéseiről a soron következő ülésén tájékoztassa a testületet.

**Felelős:** polgármester

**Határidő:** 2014. február 28.

(18 képviselő van jelen, 18 igen, egyhangú)

**Napirend 2./ pontja**

A Fővárosi Önkormányzatot és a kerületi önkormányzatokat osztottan megillető bevételek 2014. évi megosztásáról szóló rendelettervezet véleményezése

(írásbeli)

**Előterjesztő:** Dr. Láng Zsolt

Polgármester

**Előadó:** Szigetiné Bangó Ildikó

 Pénzügyi Iroda vezetője

**Polgármester:** Szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben írtakkal egyező tartalommal, változtatás nélkül.

(dr. Molnár Zsolt és Perjés Gábor képviselők szavazógépe össze lett cserélve, így Perjés képviselő úr dr. Molnár Zsolt gépén szavazott. A technikai hiba észlelését követően dr. Molnár Zsolt gépe kikapcsolásra került.)

Megállapítja, hogy a Képviselő-testület a szavazás eredményeként az alábbi döntést hozta.

Budapest Főváros II. ker. Önkormányzat
4/2014.(I.16.) képviselő-testületi határozata

A Képviselő-testület

úgy dönt, hogy tudomásul veszi a Fővárosi Önkormányzatot és a kerületi önkormányzatokat osztottan megillető bevételek 2014. évi megosztásáról szóló Főv. Kgy. rendelettervezetben foglaltakat.

**Felelős**: Polgármester

**Határidő:** vélemény megküldésére: legkésőbb 2014. január 25.

(18 képviselő van jelen, 13 igen, 5 tartózkodás)

**Polgármester**: Tájékoztatja a Képviselő-testületet arról, hogy a januári rendes ülés időpontja január 30-a. A költségvetés beterjesztésének időpontja február 6, majd február 20-án lesz a rendes ülés, mely egyben a költségvetés részletes vitájának és a végszavazásnak is az időpontja.

Megköszöni a Testület mai munkáját.

Az ülés befejezése 10 óra 50 perc.

Kmf.

Dr. Láng Zsolt dr. Szalai Tibor

 Polgármester jegyző

Dömök Lászlóné dr. Varga Előd Bendegúz

 jkv.hitelesítő jkv.hitelesítő

\_\_\_\_\_\_\_\_\_\_\_\_\_\_\_\_\_\_\_\_\_\_\_

A jegyzőkönyvet készítette:

Patak M.